ZAPISNIK 33. REDNE SEJE UPRAVNEGA ODBORA

ŠD ULTIMATE FRISBEE MARIBOR,

ki je potekala 12. oktobra 2024, s pričetkom ob 16. uri

v Univerzitetnem športnem centru Leona Štuklja, Koroška cesta 130 v Mariboru.

Prisotni člani: mag. Miha Pauko, Luka Banović, Ivan Novak, Jernej Mihelač.

Odsotna člana: dr. Kristina Stojmenova, Marko Sagadin.

Ostali prisotni: Miha Govedič, Timotej Bedenik, Benjamin Benc.

Predlagani dnevni red:

1. Potrditev zapisnika in pregled uresničenih sklepov 32. redne seje Upravnega odbora ŠD Ultimate frisbee Maribor.
2. Zaključek mandata Upravnega odbora ŠD Ultimate frisbee Maribor.
3. Delovanje ŠD Ultimate frisbee Maribor v prihodnjem mandatu.
4. Poročilo trenerjev o delu ekip ŠD Ultimate frisbee Maribor.
5. Trenutno finančno stanje ŠD Ultimate frisbee Maribor.
6. Razno.

Sejo je vodil predsednik mag. Miha Pauko, pozdravil prisotne in ugotovil njeno sklepčnost. Predlagal je dnevni red seje, s katerim so se prisotni strinjali in soglasno sprejeli

**Sklep 1: Upravni odbor društva sprejme dnevni red svoje 33. redne seje.**

*Ad 1)*

Mag. Miha Pauko je navzoče seznanil z vsebino zapisnika 32. redne seje upravnega odbora društva, ki je potekala 17. junija 2024, in dejal, da so bili soglasno sprejeti sklepi uresničeni, k zapisniku omenjene seje pa nihče od navzočih ni imel pripomb.

**Sklep 2: Upravni odbor društva se seznani s pregledom uresničenih sklepov ter sprejme zapisnik svoje 32. redne seje.**

*Ad 2)*

Predsednik društva je poročal, da se upravnemu odboru društva počasi izteka mandat (od 24. novembra 2020 do 23. novembra 2024). V razpravi je bilo dogovorjeno, da bo 13. volilni zbor članov društva izveden 21. novembra 2024 (vabilo in glasovnico bo pripravil mag. Miha Pauko). Člani društva bodo z glasovanjem razrešili dosedanje organe oziroma vodilne delavce društva. Sledilo bo še družabno srečanje članov društva ob zaključku koledarskega leta. Na lastno željo Luka Banović in Ivan Novak ne bosta več opravljala funkcij podpredsednika oziroma blagajnika društva.

**Sklep 3: Predvideni datum sklica volilnega Zbora članov Športnega društva Ultimate frisbee Maribor je 21. novembra 2024.**

*Ad 3)*

Mag. Miha Pauko je dejal, da potekajo intenzivni pogovori z novimi člani upravnega društva, bodočim predsednikom, podpredsednikom, blagajnikom in člani nadzornega odbora društva. Prišlo bo do spremembe naslova društva, a zaradi tega ni potrebno spreminjati statuta društva, spremembo pa bo moral potrditi zbor članov društva. Namesto Jerneja Mihelača bo spletno stran društva poslej urejal Miha Govedič. Še naprej si bodo prizadevali ohraniti status društva v javnem interesu. Treba se bo tudi dogovoriti o skrbniku službenega društvenega e-naslova.

**Sklep 4: Upravni odbor društva se seznani s svojim okvirnim delovanjem v mandatu 2024–2028.**

*Ad 4)*

Miha Govedič je poročal o izvedbi treningov, ki trenutno enkrat tedensko potekajo v UŠC Leona Štuklja in bodo potekali do konca šolskega leta. Člani društva se z lastnoformiranimi ekipa udeležujejo WUL (Winter Ultimate League), ki v omenjeni dvorani poteka vsak mesec. Članska ekipa se žal ni udeležila članskega državnega prvenstva.

Izpostavil je, da za pridobivanje mladih članov društva z ožjo ekipo od septembra 2024 izvajajo predstavitev ultimata na več srednjih šolah (in osnovnih šolah) v Mariboru in okolici. Na II. gimnaziji Maribor potekajo treningi za dijake enkrat tedensko.

**Sklep 5: Upravni odbor društva se seznani s poročilom trenerja o delu ekip Športnega društva Ultimate frisbee Maribor.**

*Ad 5)*

Ivan Novak, blagajnik društva, je kratko predstavil trenutno okvirno finančno stanje društva in dejal, da le-to posluje zelo stabilno in pozitivno, vse zapadle obveznosti so sprotno poravnane. Opozoril je, da bo potrebno po izvedbi zamenjave blagajnika društva urediti formalnosti pri banki, pri kateri ima društvo odprt transakcijski račun. Pri prenosu pristojnosti na novega blagajnika društva mu bo vselej na voljo pri uvajanju v tekoče obveznosti.

**Sklep 6: Upravni odbor društva se seznani s trenutnim finančnim stanjem društva.**

*Ad 6)*

K tej točki dnevnega reda ni bilo razprave.

Seja je bila zaključena ob 17.30.

V Mariboru, 17. oktobra 2024

Zapisal:

mag. Miha Pauko